Downloaded from YTS.MX
Official YIFY movies site: YTS.MX
Μαντού
Πώς είστε;
Καλά, ευχαριστούμε. Εσείς;
Καλά. Καθίστε.
Το κύριο όνομα...
είναι ένα όνομα που δίνεται σε ανθρώπους, μέρη,
- ή; - Πράγματα!
- Συλλογικό; - Ουσιαστικό!
Ουσιαστικό.
Και αφηρημένο;
Ουσιαστικό!
Συγγνώμη.
Γιατί χορεύει σαν κορίτσι;
Μερικές φορές κλείνω τα μάτια μου και με φαντάζομαι σε μια μεγάλη σκηνή.
Ήμουν πέντε χρονών όταν ανακάλυψα το μπαλέτο.
Το μπαλέτο δεν είναι αποδεκτό στη Νιγηρία.
Ο κόσμος πιστεύει ότι δεν είναι για αγόρια.
Χαλάρωσε, ήρεμα.
Αλλά δεν τους ακούω, απλώς συνεχίζω να χορεύω.
...κεφάλια και κάτω! Συνεχίστε τη σκληρή δουλειά.
Δεν ξεκινάμε αν δεν μείνετε σταθεροί.
Έξι, πέντε και έξι και επτά και πάμε.
Είναι τo όνειρό μου και πρέπει να το ακολουθήσω.
...και δύο, και τρία, και τέσσερα.
Γεια σας, κυρία Μάντου.
Θέλαμε να σας μιλήσουμε για τον Άντονι, τον γιο σας.
Τον είδαμε στο Instagram και στις ειδήσεις.
Είναι εκπληκτικό που έγινε viral εκείνο το βίντεο.
Μπορεί κανείς να δεις το πάθος του. Αυτό ήταν που ξεχώρισε.
Είναι το πάθος στην κοιλιά.
Σίγουρα διψάει γι' αυτό, έτσι δεν είναι;
Έχει τόσο ακατέργαστο ταλέντο που η σχολή έχει δείξει ενδιαφέρον.
- Πρέπει να είστε περήφανη. - Είμαι πολύ περήφανη γι' αυτόν.
Είναι συναρπαστικό, αλλά και τρομακτικό...
να σκέφτεσαι ότι ο γιος σου θα βρίσκεται τόσο μακριά απ' το σπίτι.
- Πόσο καιρό θα μείνεις; - Δεν ξέρω.
Ηρέμησε, μωρό μου.
Ηρέμησε, θα τα καταφέρουμε.
Τρέμει το χέρι μου, άνοιξέ το.
Είναι εκεί; Είναι εκεί;
Ναι.
Αυτό είναι! Αυτό είναι!
Δόξα τω Θεώ!
Αυτά είναι τα φρύδια μου; Μου φαίνονται περίεργα.
Κοίτα εδώ, πόσο όμορφο είναι το χαμόγελό σου.
Χοντρός. Είμαι χοντρός.
Έχεις γεμάτα μάγουλα.
- Μ' αρέσει αυτό. - Ο νεαρός μαθητής.
Ο μαθητής Μάντου Μεσόμα Άντονι.
Θα λείψεις πολύ του Τσισόμ.
Θα του λείψεις του αδερφού σου.
Μαζευτήκαμε στο όνομα του Πατρός, του Υιού και του Αγίου Πνεύματος.
Αμήν.
Άγιε Σωτήρα, σ' ευχαριστούμε. Σε λατρεύουμε.
Δοξάζουμε το όνομά σου.
Θεέ μου, είμαστε εδώ για να σ' ευχαριστήσουμε κι άλλο...
γι' αυτό που έχεις κάνει για μας.
- Μας εξέπληξες με καλά νέα. - Ναι, Κύριε.
- Αγιασθήτω το όνομά σου. - Αμήν.
- Δοξασμένο το όνομά σου. - Αμήν.
- Ευλογημένο το όνομά σου. - Αμήν.
- Εις το όνομα του Ιησού Χριστού. - Αμήν.
Δοξάζουμε τον Θεό για όλα αυτά που έχει κάνει.
Αν είναι έτσι...
μπορείς να το σφίξεις κι άλλο, αλλά και να το χαλαρώσεις.
Μια μέρα, ο γιος μου άρχισε να χορεύει.
Νόμιζα ότι ήταν ένα χόμπι, ότι δεν είχε κανένα όφελος.
Αλλά όσο περνούσε ο καιρός, άρχισα να πιστεύω ότι αυτό...
είναι κάτι που πρέπει να αγκαλιάσουμε, να αποδεχτούμε και να εκτιμήσουμε.
Δυστυχώς, το μέρος που έκανε προπόνηση ο Άντονι δεν ήταν ασφαλές.
Ήταν επικίνδυνα.
Αποφασίσαμε να τον πάρουμε.
Είμαι ευγνώμων που ο Θεός του έδωσε την ευκαιρία να είναι εκεί.
Βάζεις αυτό και βγάζεις το παξιμάδι.
Αυτό χρησιμοποιείς.
Σοβαρά;
Τσισόμ.
Τι έγινε;
Δεν μου μιλάς.
Στενοχωριέμαι για τον μικρότερο,
γιατί είναι σαν δίδυμα.
Είναι όλη την ώρα μαζί.
Τώρα που φεύγει, δεν ξέρω πώς θα νιώσει.
Χαίρομαι που φεύγει,
αλλά στενοχωριέμαι για τον μικρότερο.
Δεν το πιστεύω ότι θα πάω σχολείο στην Αγγλία...
για επτά χρόνια.
Είναι μεγάλη ευκαιρία.
Αυτά είναι τα σκουφιά για τον χειμώνα, όπως λένε.
Και... ναι.
Χαίρομαι που θα φύγω απ' το σχολείο...
λόγω του εκφοβισμού.
Τουλάχιστον αυτό θα σταματήσει.
Στη μαμά μου θα λείψω πιο πολύ απ' όλους.
Είμαστε πολύ κοντά και...
ναι.
Πάντα συζητάμε.
Και στον αδερφό μου.
Πάντα... μερικές φορές έχουμε θέματα,
αλλά μερικές φορές τα συζητάμε, γι' αυτό...
Πάει το λάστιχο.
Αν έχεις λεφτά, άλλαξέ το.
Αν βρω λεφτά, θα το κάνω.
Αν έχω λεφτά, πρέπει να αλλάξω τη μηχανή.
Αλλά δεν έχω λεφτά.
Πώς είναι τα παιδιά σου;
- Είναι όλα τους καλά. - Ελπίζω να είναι καλά.
Ο γιος μου πήρε υποτροφία.
Εκεί πέρα;
- Πήρε υποτροφία για το εξωτερικό. - Ποιος τον πήγε εκεί;
- Ο Θεός του και οι λευκοί. - Οι λευκοί;
Μόνο για χορό πάει εκεί;
Μόνο για χορό.
Δόξα τω Θεώ.
Εντάξει. Σας ευχαριστώ.
Το ίδιο.
- Το ίδιο άφρο όπως την άλλη φορά. - Εντάξει.
Ονειρεύτηκα ότι πέθανα.
Σκέφτομαι ότι αν πεθάνω, ποιος θα με θάψει;
Ποιος θα με πάει στο σπίτι;
Αλλά εφόσον έχω τα καλά νέα του γιου μου,
αν πεθάνω αύριο, θα έχω πεθάνει με ήσυχη συνείδηση.
Δεν φοβάμαι πια.
Η υπόσχεση που δίνω στη μαμά και την οικογένειά μου...
είναι να μην τους απογοητεύσω.
Γιατί είναι καλό παιδί
Έλα, κόλλα το.
Γιατί είναι καλό παιδί
Αυτό λέμε όλοι μας
Ζήτω!
Όχι, περίμενε!
Το περίμενα αυτό εδώ και χρόνια, όταν έχασα τον πατέρα μου.
Προέβλεψα ότι θα γινόταν και έγινε.
Είχε χορέψει εκείνη τη μέρα.
Χόρεψε έναν ιδιαίτερο χορό στην κηδεία του πατέρα μου.
Γι' αυτό, λέω "Ι"!
Ι!
- Η! - Η!
- Σ! - Σ!
- ΟΥ! - ΟΥ!
- Καλό ταξίδι! - Ναι.
Σ!
Ιησούς!
- Φάε, φάε, φάε. - Μεσόμα, σε εμένα θα λείψεις,
όχι στη μαμά σου.
Θα μου λείψει το μωρό μου!
Φάε!
Οι δυσκολίες που πέρασε...
Τρίψε μου την κοιλίτσα μου!
- Σ' ευχαριστώ, μαμά. - Τα λέμε.
- Γεια.
Δες το κεφάλι μου.
Κοιμήσου.
Αύριο φεύγουμε νωρίς.
Καληνύχτα.
Το τελευταίο σου βράδυ μαζί μας.
Δεν έχει καληνύχτα;
Καληνύχτα, μαμά.
Εντάξει, καληνύχτα. Όνειρα γλυκά.
Εντάξει.
Ξέρεις ότι σήμερα είναι η τελευταία φορά που καθόμαστε έτσι μαζί;
Σε λίγο θα πας στο αεροδρόμιο.
Θα μου λείψεις πολύ.
Αλλά χαίρομαι για σένα.
Χαίρομαι για σένα, γιε μου.
Σ' ευχαριστώ που με κάνεις περήφανη.
Για το μόνο πράγμα που θα σε παρακαλέσω είναι...
να ξέρεις τι πας να κάνεις εκεί.
Να ξέρεις τι πας να κάνεις εκεί. Μην ξεχάσεις την καταγωγή σου.
Σε παρακαλώ, μην ξεχάσεις την καταγωγή σου.
- Θα μου λείψεις πολύ. - Κι εμένα.
Θα λείψεις στα αδέρφια σου.
- Κι εμένα. - Και στον μπαμπά σου.
- Άντονι! - Μαμά!
Πάμε. Ήρθε η ώρα.
Πάμε.
Κάποιος να κλείσει τα φώτα.
Να κλειδώσετε καλά την πόρτα.
Ο Άντονι πάει στο αεροδρόμιο!
Καλό ταξίδι. Να είσαι φρόνιμος, εντάξει;
- Ναι. - Γεια.
Γεια.
Μη με ξεχάσεις.
Μωρό μου...
Θα μου λείψεις. Θα μου λείψεις, αγόρι μου.
Ελέγχουμε τα πάντα χειρωνακτικά.
Κάντε υπομονή. Αργούμε λιγάκι, αλλά προσπαθούμε να κάνουμε γρήγορα.
...σ' αγαπάει. Δεν έφυγε για πάντα.
Ακούς; Δεν χάθηκε.
- Απλώς ταξιδεύει. - Ηρέμησε.
Μην ανησυχείς. Θα σε πάρει μόλις φτάσει.
Εντάξει;
Κυρίες και κύριοι, η μπροστινή πόρτα του αεροσκάφους έκλεισε...
κι ετοιμαζόμαστε για την αναχώρησή μας.
Έι!
Σου λείπει ο αδερφός σου;
Μην ανησυχείς.
Θα σε πάρει, όταν φτάσει.
Για όσους έρχεστε για επίσκεψη, καλώς ήρθατε στο Ηνωμένο Βασίλειο...
και στο αεροδρόμιο Χίθροου.
ΕΛΜΟΥΡΣΤ ΣΧΟΛΗ ΜΠΑΛΕΤΟΥ
Περάσαμε από ακρόαση πάνω από 527 νέους για μια θέση στο Έλμουρστ.
ΠΕΤΥΧΕ, ΑΝΘΙΣΕ, ΑΡΙΣΤΕΥΣΕ
Και για κάθε έναν από σας που βρίσκεται στην αίθουσα,
υπάρχουν άλλοι δέκα από πίσω που θα ήθελαν πολύ να βρίσκονται εδώ.
Γι' αυτό θέλω να θυμάστε...
πόσο υπέροχο είναι που βρίσκεστε εδώ.
Ας χειροκροτήσουμε τους νέους μας μαθητές.
Μεσόμα!
Γεια, μαμά, καλό απόγευμα.
- Πώς είσαι; - Καλά.
- Είσαι στη σχολή τώρα; - Ναι.
Αγόρι μου!
Αυτό είναι το δωμάτιό σου;
- Μαμά, δες το κρεβάτι μου. - Λονδρέζος!
- Και το τραπέζι μου. - Ωραίο το σπίτι σου.
Ευχαριστώ.
- Έχεις φάει; - Ναι, μαμά.
- Είσαι καλά; - Ναι.
Θα σε πάρω αργότερα το απόγευμα.
- Πάρε με να μιλήσουμε, εντάξει; - Εντάξει.
- Γεια σου, αγάπη μου. - Γεια.
Θα ζω με πολλά παιδιά που δεν γνωρίζω.
Και... ναι.
Ανησυχώ μήπως δεν ταιριάξω.
Και ξεκινάμε.
Αργά έξω απ' τον κύκλο.
Δύο. Λίγο πιο γρήγορα.
Τρία. Τέσσερα. Δείξτε τη διάταση.
Αυτή ήταν η τέταρτη.
Αν πονέσετε, σταματάτε.
Αν νιώσετε μια ζεστασιά στους μυς σας,
είναι καλή αίσθηση.
Αν νιώσετε να καίγεστε, αυτό δεν είναι τόσο καλό.
Πίεζε προς τα πάνω. Πάνω.
Μπορείς να σταματήσεις, αν νιώσεις ότι πονάς πολύ.
Θες να παίξεις;
Όχι.
- Είσαι σίγουρος; - Ναι.
Πέμπτη. Relevé.
Απ' την άλλη μεριά.
Θα περιορίσω τους γοφούς σου λιγάκι.
Για να τους κρατήσεις εκεί που πρέπει να είναι.
Σε δυσκολεύει λιγάκι αυτό;
Ναι; Έτσι μπράβο.
Δούλεψε τους μυς σου για να το ελέγξεις.
Άσε με εμένα, έφυγα.
Κρατήστε το κέντρο σας, αγόρια!
Αυτό είναι.
Άλλη μία σε δευτέρα!
Εντάξει.
Άντονι.
Θέλω να σου πω.
Πρέπει να μάθεις να το ελέγχεις αυτό.
Αυτό που συμβαίνει είναι ότι είσαι πολύ καλός στο να το διορθώνεις,
αλλά μετά κάπως αφαιρείσαι...
και χάνεις τη σωστή θέση.
Θα μάθεις να τη διατηρείς.
Χρειάζεται πολλή δύναμη!
Εντάξει;
Δεν πρέπει να γίνουν λάθη.
Αν σε δυσκολεύει αυτό, πού να δεις στην παράσταση...
που κάνουμε πιο περίπλοκα πράγματα.
Ανεβαίνει πολύ η ένταση.
Πολλοί λένε ότι δεν θα τα καταφέρω.
Κι αν λένε την αλήθεια;
Κάθε φορά που σκέφτομαι τον εκφοβισμό που δεχόμουν για χρόνια,
στενοχωριέμαι πολύ.
Και με κάνει να μην απαντώ στους ανθρώπους όπως θα έπρεπε.
Παλιά τους έλεγα ότι θέλω να μείνω μόνος.
Ναι.
Μερικές φορές το μυαλό μου, μου λέει...
ότι όλα τα πάνε καλά.
Γεια, μαμά, καλησπέρα.
Καλησπέρα, αγάπη μου. Πώς είσαι;
Νιώθεις καλά τώρα, έτσι;
Ναι.
Ωραία.
Θυμήσου τη συμφωνία μας. Να είσαι φρόνιμος, εντάξει;
Ξέρεις ότι έχουμε συμφωνία;
- Το υποσχέθηκες, έτσι; - Ναι.
Πάντα να θυμάσαι την καταγωγή σου, ακούς;
Ναι.
Να προσεύχεσαι το πρωί πριν βγεις έξω, εντάξει;
Ναι.
Προσευχόμαστε κι εμείς για σένα.
Ναι.
- Μην το ξεχάσεις, εντάξει; - Ναι, μαμά.
Έλα να μιλήσεις στον Άντονι.
Γεια.
Φαίνεσαι λες και...
Πού είσαι τώρα;
- Σπίτι. - Ορίστε;
Μιλάς σαν αυτούς τους λευκούς.
- Απλώς... - Στη μητέρα σου μιλάς.
ΤΟ ΤΕΡΑΣ ΕΡΧΕΤΑΙ
- Ζωγραφίζεις ακόμα; - Ναι.
Δείξε μου.
Αυτός φοράει πουέντ.
- Ναι. - Φοράει μαύρα πουέντ.
Στέκεται στην πρώτη θέση.
Δείχνει όλες τις θέσεις;
Ναι. Αυτή είναι η sissonne.
Πού το βρήκες αυτό;
Ήταν δώρο.
- Είναι πολύ ωραίο. - Ναι.
Καληνύχτα.
Ο Μπομπ Μάρλεϊ είναι Νιγηριανός;
Ο Μπομπ Μάρλεϊ; Έτσι νομίζω.
Μ' αρέσει ο Μπομπ Μάρλεϊ.
- Αλήθεια; - Ναι.
- Καληνύχτα. - Καληνύχτα.
Καληνύχτα, Σαμ.
Πέντε, έξι, επτά, πάμε.
Ήταν πολύ αστείο!
Θα μας μάθεις κάποιες λέξεις;
- Πώς; - Απλώς πες μας μερικές λέξεις.
Πώς θα πούμε "γεια";
- Ναι. Είναι το ίδιο πράγμα. - Ακριβώς το ίδιο;
Ναι.
Κοίτα τον Σαμ. Την έστειλα στη μαμά μου.
Μ' έβγαλες μια ξεδιάντροπη φωτογραφία;
Θα τη στείλω στη μαμά μου.
Βασικά, Άντονι,
όταν κάνω πάσα σε σένα ή τον Μπερτ, θα σουτάρεις.
Ξέρεις να σουτάρεις;
Μπράβο.
Ωραία, Άντονι.
Πάμε!
Ωραία.
Όπως και η υπόλοιπη Ευρώπη,
οι Αγγλοσάξονες ανέπτυξαν έναν τρόπο να βρίσκουν αποδείξεις,
χρησιμοποιώντας τη δύναμη των στοιχείων...
του νερού και της φωτιάς.
Αν ήσουν ύποπτος για ένα έγκλημα,
περνούσες μια παραδοσιακή,
αλλά επώδυνη και επικίνδυνη δοκιμασία:
τον έλεγχο αγνότητας.
- Πόση... - Όχι!
Όχι!
Θα μελετήσουμε το έγκλημα και την τιμωρία...
σε μια περίοδο που ονομάζουμε Αναγέννηση γιατί έρχεται απ' την Γαλλία,
η οποία διαρκεί 200 χρόνια, απ' το 1500 μέχρι το 1700.
Μετά θα μελετήσουμε τον 18ο και 19ο αιώνα.
Τέλος, θα μελετήσουμε το έγκλημα και την τιμωρία στη σύγχρονη Βρετανία.
Μπορείτε να το σημειώσετε;
Δεν μπορώ να δω τι γράφει στον πίνακα.
...αυτές τις περιόδους στο βιβλίο σας.
Όχι αυτό.
Χαμηλό demi plié. Ένα, δύο.
Τεντώνουμε σε τρία, τέσσερα.
Και πέντε, έξι.
Επτά κι οκτώ.
Σηκωθείτε. Ένα, δύο.
Πιο χαμηλά. Τρία, τέσσερα.
Ελευθερώστε στη δεύτερη θέση. Έξι.
Πιο χαμηλά. Επτά, οκτώ.
Εντάξει. Tendus.
Ευχαριστώ.
Άνοιξε τα μάτια σου, Άντονι.
Τα μάτια σου είναι πολύ σημαντικά.
Καλύτερα να μην...
Με πονάνε τα μάτια μου.
- Ορίστε; - Με πονάνε τα μάτια μου.
- Πονάνε λίγο τα μάτια σου; - Ναι.
Εντάξει. Λυπάμαι γι' αυτό.
- Απ' το πρωί είναι έτσι; - Ναι.
- Εντάξει. Κοιμήθηκες καλά χτες; - Ναι.
Πόσο καιρό έχει που ήρθες σε αυτήν τη χώρα;
- Πότε ήταν... - Πριν δυο βδομάδες.
- Πριν δυο βδομάδες; - Δυο βδομάδες, ναι.
Μάλλον ακόμα να συνηθίσεις...
μια διαφορετική χώρα με άλλο κλίμα,
άλλον αέρα και φαγητό.
Ίσως σε επηρεάζει αυτό.
Αν ανησυχείς, μπορούμε να πάμε στο κέντρο υγείας αργότερα,
εντάξει;
Εντάξει, αφεντικό.
Ευχαριστώ.
- Είσαι εντάξει; Χαλάρωσε. - Ναι.
Μπορείς να μου διαβάσεις την πιο μικρή γραμμή που βλέπεις;
Κ, Ρ, Ν;
Μπορείς να μαντέψεις τα γράμματα που βρίσκονται από κάτω;
- Όχι. - Όχι.
Δεν πειράζει.
Θα σου ρίξω λίγο φως.
Κοίτα ευθεία για λίγο. Αυτό είναι το δύσκολο κομμάτι.
Σταθερό το κεφάλι. Τα πας τέλεια. Ωραία.
Μπράβο.
Κάποια στιγμή, είχες κολλήσει...
ένα μικρόβιο που λέγεται τοξοπλάσμωση,
και αυτό είναι που έχει επηρεάσει τον αμφιβληστροειδή χιτώνα στα μάτια σου.
Δύσκολο να πούμε πότε ακριβώς.
Ίσως να ήταν λίγο πριν ή μετά που γεννήθηκες.
Ο αμφιβληστροειδής χιτώνας λειτουργεί σαν κάμερα,
όπως το φιλμ ή το τσιπάκι σε μια κάμερα.
Είναι αυτό που μετατρέπει το φως σε μήνυμα.
Το δεξί.
Τα μάτια σου είναι πολύ σημαντικά.
- Ευχαριστώ. - Ευχαριστώ. Γεια.
Αντίο σας. Παρακαλώ;
Τον είδε ένας ντόπιος οφθαλμίατρος...
και η κατάστασή του είναι μακροχρόνια.
Φαίνεται να μην έχει καθόλου όραση στο δεξί του μάτι,
γι' αυτό τον πήγαμε σ' έναν ειδικό γιατρό στο Εθνικό Σύστημα Υγείας.
Εντωμεταξύ, θα έρθει μια δασκάλα, η Τζούντιθ,
και θα αρχίσει να δουλεύει με τον Άντονι κατ' ιδίαν.
Έχουμε επίσης μια νοσοκόμα ψυχικής υγείας που μπορεί να δει,
αν το χρειάζεται.
Ποιο είναι το πρόβλημα; Τι προκαλεί αυτά τα σημάδια;
Όταν με τράβηξαν...
όταν με τράβηξαν φωτογραφία,
τράβηξαν το πίσω μέρος...
του ματιού μου.
Ναι.
- Μην ανησυχείς, θα γίνεις καλά, ακούς; - Ναι.
Με ενοχλεί πολύ μερικές φορές.
Ελπίζω να μη φοβάσαι.
Φοβάμαι.
Γιατί;
Γιατί μπορεί να φτάσω σε σημείο να μην μπορώ να χορέψω.
- Μιλάς σοβαρά; - Ναι.
Μπορεί...
Φοβάμαι ότι...
θα με επηρέασει στο πώς χορεύω.
Θεέ μου.
- Μην ανησυχείς, θα γίνεις καλά, εντάξει; - Ναι.
Ο Θεός γιατρεύει τα πάντα.
Ο Θεός δεν θα αφήσει το μάτι σου να είναι εμπόδιο για το μέλλον σου.
Βασικά εγώ φταίω.
Μένω σιωπηλός όταν στεναχωριέμαι. Δεν μ' αρέσει να μιλάω σε κανέναν.
Γι' αυτό όταν ξεκίνησε, δεν της το είπα.
Κι αν δεν μπορείς να κάνεις κάτι;
Αν δεν μπορείς πια να χορέψεις;
Ανησυχώ μήπως εξαιτίας αυτού με στείλουν πίσω στη Νιγηρία.
Ναι. Πάνω.
Φέρε μπροστά το πόδι σου.
Ναι. Πάνω. Κράτα το κέντρο σου.
Αν εγώ...
πολύ γρήγορα...
Ναι.
Επηρεάζει το μάτι μου και...
Εντάξει. Καταλαβαίνω.
Αλλά δεν θέλουμε τη στροφή, έτσι δεν είναι;
- Ναι. - Θέλουμε να βρούμε το σημείο ισορροπίας.
Πρέπει να δουλέψω πολύ σκληρά,
για να είμαι στο ίδιο επίπεδο με τους άλλους.
Έχω δύο μεγαλύτερες αδερφές.
Ωραία.
Τα πάμε καλά, αλλά η μία είναι πολύ ενοχλητική.
Είναι... ναι.
Είναι καλή, αλλά ναι.
Ο αδερφός μου είναι έντεκα.
- Άρα είστε κοντά. - Όχι ακριβώς.
Δεν τα πάμε πολύ καλά.
Τα πας καλά με την αδερφή σου;
Ναι, λίγο πολύ.
Ποιον έχεις συγκάτοικο;
- Τον Σάμιουελ. - Τον Σάμιουελ.
Είναι πολύ αστείος.
Μερικές φορές το βράδυ, μπορεί να γίνει λίγο...
- Δες το γκράφιτι. - Πολύ ωραίο.
Σαν τα Χελωνονιντζάκια.
- Δες αυτό! - Όχι.
Φοβάμαι πολύ τα ύψη.
- Κοίτα αυτό. - Πού;
Αυτό φαίνεται περίεργο.
Αυτό, αυτό κι αυτό...
Σαμ, τι είναι αυτό;
"Όλα όσα βλέπουμε ή ό,τι φαινόμαστε,
όνειρο είναι μονάχα μέσα σε όνειρο."
Μου λείπει πολύ η οικογένειά μου.
Τι θέλει η μαμά σου να κάνεις;
Θέλει πολύ να χορεύω.
Σε στήριζει περισσότερο απ' όλους;
Με έχει στηρίξει πάρα πολύ.
Ουμόρεν, Ομοάμι, Ομάρεν.
Μπορείς να πας το κεφάλι σου...;
Μπορείς να πας το κεφάλι σου...
Πόσο πολύ αγαπάς τη μαμά σου;
Απ' το ένα μέχρι το εκατό; Εκατό.
Μετά την ίδια μέρα, έκανα αυτό.
Ο κύριος Γκράντι με ρώτησε "Παίζεις σε συγκρότημα;"
Είπα, "Όχι!"
Δεν είχα φίλους στη Νιγηρία,
γι' αυτό είχα επικεντρωθεί στον χορό.
Αλλά άρχισαν να με κοροϊδεύουν.
Πώς ένιωσες όταν άρχισαν να σε πειράζουν;
Όταν θυμάμαι εκείνες τις μέρες,
σκέφτομαι...
τον Άντονι τότε και τον Άντονι τώρα...
- Είναι ελληνικό όνομα, ε; - Ναι.
- Αρχαίο. - Ναι.
Φαντάσου να είσαι μέσα σε γαμήλια τούρτα.
Σαν την ταινία Ο Τσάρλι και το Εργοστάσιο Σοκολάτας.
Ναι.
Επτά, πέντε, εννιά, τι;
79528.
Η Λίμνη των Κύκνων.
Ο Καρυοθραύστης.
Πέντε, τέσσερα,
τρία, δύο...
Θεέ μου!
- Όχι. - Ωραίο είναι.
Όχι, φοβάμαι πολύ.
Όχι.
- Ανεβαίνουμε ξανά. - Μην το στριφογυρίσεις.
Μην το στριφογυρίσεις.
Θέλω να κατέβω.
Θέλω να κατέβω. Όχι!
Δεν χτενίζεις τα μαλλιά σου;
Είσαι καλά;
- Ναι. - Τι έγινε;
Απλώς το πίσω μέρος του κεφαλιού μου είναι...
- Γεμάτο κόμπους; - Ναι.
Ελάτε. Πάμε στην κεντρική σκηνή.
Όταν είστε στη σχολή και χορεύετε...
και οι δάσκαλοί σας, σας λένε να κοιτάτε το υπερπέραν,
φανταστείτε αυτό.
- Εντάξει; Αυτό να φαντάζεστε. - Ναι.
Τι πρέπει να κάνω για να γίνω σαν κι εσένα;
Τι πρέπει να κάνεις;
Θέλω να γίνω πρώτος χορευτής.
Πιστεύω ότι όλοι σας μπορείτε να τα καταφέρετε με σκληρή δουλειά,
αποφασιστικότητα και πάθος.
Αλλά αν θέλετε να πω μερικά σοφά λόγια,
θα πω να είστε ο εαυτός σας, εντάξει;
Γιατί είστε μοναδικοί.
Θα είστε ο εαυτός σας,
θα χορεύετε, θα συντονίζεστε...
και θα λέτε μια ιστορία στο κοινό...
που έρχεται στο θέατρο για να σας δει.
Μπράβο. Πολύ ωραία.
Σου βγαίνει φυσικά από μέσα σου.
Δεν κάνεις μεγάλη προσπάθεια...
- στη χορογραφία, σωστά; - Ναι.
Υπήρχε αυτοσχεδιασμός σ' αυτό που έκανες;
- Ναι. - Άρα αυτοσχεδίασες.
Το τελευταίο κομμάτι ήταν αυτοσχεδιασμός.
- Αυτό είναι πολύ δύσκολο να γίνει. - Ναι.
- Θέλω να μάθω αν είχες ιστορία.
Δεν είχα ακριβώς μια ιστορία,
αλλά της αδερφής μου της αρέσει να παίζει μουσική.
Ακόμα και αν δεν το καταλαβαίνεις,
μπορεί, για παράδειγμα,
να είναι το συναίσθημα που αφορά την αδερφή σου.
Και αυτό βλέπουμε εμείς...
γιατί μπορώ να δω κάτι σ' αυτό που κάνεις.
Είναι συμβολισμός, αλλάζει...
απ' τη μια εικόνα στην άλλη στο μυαλό σου όσο χορεύεις.
Μια ιστορία για σένα μπορεί να είναι...
κάτι απ' το σπίτι, το οποίο σου προκαλεί συναίσθημα.
Γι' αυτό σκέψου το την άλλη φορά.
Εντόπισε την ιστορία σου...
και θα μπορείς να κρατήσεις τον χαρακτήρα σου...
απ' την αρχή μέχρι το τέλος.
- Ναι. - Εντάξει;
Ξέρεις τι θα κάνεις τα Χριστούγεννα;
Προφανώς και θα μείνω εδώ.
Μακάρι να πήγαινα στη Νιγηρία.
Αλλά δεν είχαμε αρκετά χρήματα για βίζα...
και αεροπορικά εισιτήρια.
Θα σου λείπει συνέχεια η μαμά σου.
Ειλικρινά, είναι πολύ πιο δύσκολο.
- Είναι πιο δύσκολο απ' ό,τι φαντάζεσαι. - Ναι.
- Γεια. - Γεια. Θα μου λείψεις.
- Κι εμένα θα μου λείψεις. - Ναι.
Βλέπω τον Άντονι ως το φως της οικογένειας.
Μου λείπει τόσο πολύ που κάποιες φορές ξεχνάω ότι δεν είναι εδώ.
Καλημέρα, παιδί μου! Καλή χρονιά.
Πώς τα πέρασες εκεί τα Χριστούγεννα; Ήταν ωραία;
- Ήταν βαρετά. Δεν ήταν ωραία. - Ναι.
Σκάσε!
- Σου λείπει η οικογένειά σου; - Ναι.
Είδες τον οφθαλμίατρό σου;
Θα δω τον δεύτερο αργότερα.
Ναι; Μεσόμα;
- Πώς είσαι; - Γεια, μπαμπά.
Τα χείλη σου είναι πολύ ξερά. Έχεις λιποζάν;
Φόρα κραγιόν, το κόκκινο.
Τι τρέχει μ' αυτόν;
Δεν πρέπει να σε κάνουμε όμορφο;
Πόσο καιρό είσαι εδώ;
Στις δεκατρείς του μήνα θα κλείσω μισό χρόνο.
Εντάξει. Περνάς καλά εδώ, όμως;
Ναι.
Σου λείπει το φαγητό της πατρίδας σου;
- Ναι. - Και το φαγητό της μαμάς σου;
Ναι, το φαντάζομαι.
Το φαντάζομαι.
Αλλά η οικογένειά σου πρέπει να είναι πολύ περήφανη.
Ναι.
- Με συγχωρείς που αργώ, Άντονι. - Δεν πειράζει.
Είμαι τελειομανής, όπως κι εσύ.
- Θες να τα κάνεις όλα σωστά. - Ναι.
Έτσι είμαι κι εγώ.
Είμαι περήφανη για τη δουλειά μου όπως κι εσύ για τη δική σου.
Τελευταίες πινελιές στα μαλλιά...
και μπορείς να συνεχίσεις τη ζωή σου.
Κράτα καλύτερα τους ώμους σου.
Και τέλος.
Τώρα πάνω.
Βελτιώνεσαι.
Δες αυτήν την κομψή γραμμή. Κράτα την.
Δεν έχει σημασία, εντάξει;
Τι θα κάνεις μετά το φαγητό;
Θεέ μου, ξέρεις.
- Πώς πήρες τον χυμό; - Μου τον έδωσε.
Περίμενε.
Τι θα δώσεις στην... πώς τη λένε;
- Σκάσε. - Τι;
Βρίσκεται ακριβώς από πίσω σου, οπότε...
Ναι.
- Τι έγινε πριν; - Θέλουμε να μάθουμε.
Όχι.
Δεν θα μας πεις;
Δεν θα πεις στους κολλητούς σου πώς πήγε μ' αυτή που σ' αρέσει;
Όχι!
Μπορείς.
- Ήταν άβολα; - Όχι!
- Δεν πήγε καλά; - Ο Μαντού έχει μυστικά.
- Δεν θέλω να το συζητήσω. - Νομίζω ότι έχεις...
Έχεις μυστικά, Άντονι;
Της ζήτησες να βγείτε; Είπε ναι;
Όχι.
Δεν ξέρω καν...
Ξέρεις να χορεύεις.
Τι είδους χορό; Μόνο μπαλέτο χορεύω.
Όχι, εννοώ χορούς του δρόμου.
Όχι, δεν ξέρω να χορεύω τέτοια.
Δεν το κάνω αυτό. Όχι.
Δεν χρειάζεται να έχεις άγχος.
Θεέ μου.
Γεια.
Έχω άγχος. Συγγνώμη.
Γεια.
Λοιπόν, βασικά,
ήθελα να σου πω ευχαριστώ...
που είσαι καλή φίλη και...
Βασικά,
είσαι η μόνη πραγματική φίλη που είχα ποτέ.
Γι' αυτό σου πήρα αυτό για τη μέρα του Βαλεντίνου.
Ευχαριστώ. Πολύ γλυκό.
- Ναι. - Είναι πολύ όμορφα.
- Ευχαριστώ. - Ευχαριστώ.
Τα είδα στο μαγάζι και...
- Ευχαριστώ. - Ναι.
Εγώ...
Θεέ μου, έχω πραγματικά πολύ άγχος.
Μην ανησυχείς.
- Δεν πήγε καλά; - Όχι!
Καλά πήγε, απ' την δική μου οπτική.
Ήταν πολύ ωραία.
- Αλήθεια; - Ναι.
Κάνει πολύ κρύο.
Ο Μάρσαλ μπορεί να γίνει ο κολλητός σου. Έχει πολλές κοπέλες.
Μην ντρέπεσαι. Είναι καλό.
- Όχι! - Ναι, είναι πολύ καλό.
- Νόμιζα ότι εσύ κι η Λούλου τα 'χετε. - Όχι.
Αφού της πήρες δώρο γενεθλίων.
Ναι. Έτσι κάνουν οι φίλοι.
Περίμενε.
- Θυμάσαι τότε που πήγαμε στο Aldi; - Στο Aldi;
Πήρα γρανίτα και την έδωσα στην κυρία Λέστερ,
και είναι ακόμα στο ψυγείο της.
Δεν ξέρω πώς να της ζητήσω να την πάρω πίσω.
Πες "Δεσποινίς Λέστερ, μπορώ να έχω τη γρανίτα μου, παρακαλώ;"
Ετοιμάζεσαι για την παράσταση;
Από τώρα ετοιμάζεσαι;
Έχουμε δύο ολόκληρες βδομάδες χορού.
- Δύο βδομάδες. - Δύο βδομάδες χορού.
Είσαι ενθουσιασμένος;
Όλοι είναι.
Θέλει πολλή προσπάθεια και είναι η μεγαλύτερη παράσταση που ήμουν ποτέ.
Απλώς έχω λίγο άγχος.
Εντάξει. Ηρεμήστε.
- Ξυπνήσατε; - Ναι.
- Έχετε ενέργεια; - Ναι.
Πρόβες στη σκηνή τη Δευτέρα.
Έχετε συνηθίσει τα φώτα;
Μην είστε πολύ κολλητά, κορίτσια.
Βεβαιωθείτε ότι είστε ακριβώς από πίσω.
Προσοχή, δεσποινίς Λίντσεϊ!
Ακούστε τη μουσική, παιδιά.
Εντάξει. Η διάταξη ήταν πολύ καλή.
Καλύτερα.
Ήσασταν λιγάκι πιο κοντά όταν...
Μη φοβάσαι αν δεν μπορείς να πάρεις ανάσα, εντάξει;
Θα συνεχίσεις να παίρνεις ανάσα...
και η αναπνοή σου θα ηρεμήσει και θα ανακάμψεις.
Και αν το κάνεις ξανά και ξανά, η αντοχή σου θα βελτιωθεί...
και θα ανακάμπτεις όλο και πιο γρήγορα, εντάξει;
Είναι η αντοχή, εντάξει;
Η αντοχή να κρατήσεις πάνω το πόδι.
Σ' έχω βάλει να δουλεύεις τη δεύτερη θέση.
Υπάρχει κάτι που θες να συζητήσεις μαζί μου;
Κάποιο πρόβλημα;
- Όχι. - Όχι;
Ευχαριστώ.
Πέντε, plié έξι.
Ανοιχτά επτά, οκτώ.
Τεντώστε... τρία.
Δύο πόδια, όπως θα κάνατε σε ένα πήδημα.
Plié έξι.
Ανοιχτά επτά, οκτώ.
Και για να το απλοιποιήσουμε, πάμε...
Δεν σ' έχω ρωτήσει ποτέ, πού έμαθες να χορεύεις;
Δυσκολεύτηκες να βρεις σχολή μπαλέτου;
Ναι.
Σταμάτησα να πηγαίνω,
γιατί ο δάσκαλος χορού μου δεν ήταν πολύ καλός.
Τι έκανε;
Έχω ένα σημάδι από αυτόν.
Μας μαστίγωνε κάθε φορά που έκανα λάθος.
- Ήταν κακός με όλους; - Ναι.
Δηλαδή, τι έκανε;
Δεν ξέρω πολλά πράγματα, αλλά νομίζω ότι ήταν πολύ κακός.
Ναι.
Δεν θα φας γλυκό γιατί δεν τρως τα λαχανικά.
- Είναι δίκαιο; - Όχι.
Σηκώνει περισσότερη συζητήση αυτό. Αυτό συμβαίνει στο σπίτι μου.
Πρέπει να σηκωθείς για να πας στο σχολείο κάθε μέρα,
είτε σ' αρέσει είτε όχι.
- Όχι, είναι άδικο. - Εντάξει;
Δεν μπορείς να πας σχολείο γιατί είσαι κορίτσι.
Άδικο.
Συμβαίνει σε μερικά μέρη του κόσμου.
Είσαι 12 και δουλεύεις για να βοηθάς την οικογένειά σου.
- Άδικο. - Εντάξει. Λοιπόν...
Μπορώ να πάρω ένα χαρτομάντηλο; Είναι το μάτι μου.
- Εντάξει. - Ναι. Ευχαριστώ.
Άρα όλοι συμφωνείτε ότι δεν είναι δίκαιο.
Αλλά κάποιοι είπατε ότι ούτε αυτό ήταν δίκαιο.
- Κοίτα εμένα τώρα. - Ναι.
Κοίτα το πρόσωπό μου. Μπορείς να με δεις;
Μπορώ να δω το πρόσωπό σας, αλλά μάλλον βλέπω...
το μισό σας πρόσωπο μ' αυτό το μάτι.
Ποιο μισό βλέπεις;
Βλέπεις από δω, απ' την άλλη, πάνω ή κάτω;
- Αυτήν την πλευρά. - Εντάξει.
Αν σηκώσω το χέρι μου, πόσα δάχτυλα βλέπεις τώρα;
Θα έλεγα ένα μάλλον. Ναι.
Εντάξει. Τώρα πόσα βλέπεις;
Δεν ξέρω.
Βλέπεις που κουνάω το χέρι μου;
- Ναι. - Εντάξει.
Άνοιξε λίγο πιο πολύ τα μάτια σου.
Κοίτα κατευθείαν στο φως. Υπέροχα.
Κοίτα στα δεξιά σου αυτήν τη φορά.
Μπράβο.
Μπορώ να δω το αριστερό σου μάτι;
- Ναι. - Κοίτα ευθεία.
Μπράβο. Μπορείς να κάτσεις.
Να θυμάσαι ότι στο αριστερό σου μάτι...
ένα μέρος του αμφιβληστροειδούς χιτώνα λειτουργεί μια χαρά.
Κι αυτό σε βοηθάει να βλέπεις και θα σε βοηθήσει στην καριέρα σου.
Αυτές δεν είναι προοδευτικές αλλαγές.
Άρα δεν θα χάσεις άλλη όραση.
Αλλά είσαι τυφλός σε μεγάλο ποσοστό στο δεξί μάτι.
Έχεις το πεδίο όρασης, γι' αυτό βλέπεις κι απ' τις δυο μεριές.
Αλλά η κεντρική σου όραση χάθηκε.
Δεν μπορούν να κάνουν κάτι οι γιατροί...
για να βελτιώσουν την όραση του Άντονι.
Άρα, η όραση που έχει τώρα...
είναι η όραση που θα έχει για πάντα.
Εντάξει.
Εντάξει; Δεν είναι τα νέα που περιμέναμε.
Αλλά δεν θα χειροτερέψει.
Τι λες να σε στείλουμε στη Νιγηρία το Πάσχα να δεις την οικογένειά σου;
Θα σε βοηθήσουμε να επιστρέψεις και, με ανανεωμένη ενέργεια,
να ολοκληρώσεις τη θερινή περίοδο που έχει δουλειά με την παράσταση.
Ναι.
Αυτό το ύφασμα αλλάζει χρώμα.
Είναι φθαρμένο.
Δεν είναι πια στη μόδα.
Χριστέ μου!
Τσιμπούζο! Ήρθε ο Μεσόμα!
Χριστέ μου! Ποια είμαι;
Χριστέ μου! Τσιμπούζο;
Θεέ μου!
Χριστέ μου!
Μπαμπά! Ήρθε ο Μεσόμα!
Ήρθε ο Μεσόμα!
Πήγαινε πάρε τον μπαμπά σου!
Ήρθε το μωρό μου!
Το μωρό μου!
Χριστέ μου! Εσύ είσαι;
Εσύ είσαι;
- Είσαι στ' αλήθεια εσύ; - Ναι.
Χριστέ μου!
Ήρθε το μωρό μου σήμερα.
Παραλίγο να με σκοτώσεις!
Δεν μπορούμε να σε σκοτώσουμε!
Ήρθε το μωρό μου.
Καλώς ήρθες.
Θεέ μου.
Χριστέ μου, σ' ευχαριστώ.
Θεέ μου. Κοίτα με.
- Γύρνα. - Χριστέ μου.
Μεγάλωσε.
Γύρισε το μωρό μου!
Ήρθε σπίτι το μωρό μου!
Γύρισε ο Μεσόμα. Ελάτε να τον δείτε.
Γύρισε ο Μεσόμα.
- Κοιτάξτε τον. - Ελάτε όλοι να τον δείτε.
Ο γιος μου γύρισε σπίτι!
Ο γιος μου είναι...
- Χριστέ μου! - Μεσό!
Γύρισε ο γιος μου!
Θεέ μου, με πονάει ο λαιμός μου.
Γύρισε ο γιος μου.
Γύρισε ο γιος μου σπίτι.
Γύρισε ο γιος μου.
Εσύ είσαι;
Άσε με να ταΐσω το αγόρι μου.
Δεν πρόκειται να δω κανέναν άλλο ξανά.
Θεέ μου, καθώς ετοιμαζόμαστε να πάμε για ύπνο,
σε ικετεύω να μας προστατεύεις,
για να κοιμηθούμε και να ξυπνήσουμε αύριο το πρωί ασφαλείς.
Έχεις πονοκέφαλο;
Όχι, απλώς ζεσταίνομαι.
- Έτσι είναι ο καιρός εδώ. - Όχι, είναι απαίσιος.
Είναι χειρότερα απ' ό,τι περίμενα.
Είναι χειρότερα απ' ό,τι νόμιζα.
Όταν ξεκινάει η φαγούρα, νιώθεις μια ενόχληση, σωστά;
Περίπου.
Εντάξει.
- Βοηθάνε οι σταγόνες; - Ναι.
Λυπάμαι πολύ. Τότε είχα νιώσει πολύ άσχημα.
Δεν πειράζει.
Εντάξει.
Σε παρακαλώ, όταν επιστρέψεις, προσπάθησε να τις βάζεις συνέχεια.
Θα σου το υπενθυμίζω.
Θα σου το υπενθυμίζω, εντάξει;
Θα έρθεις να κάνεις μαζί μου προπόνηση στο γήπεδο;
- Πρέπει να 'ρθεις. - Όχι σήμερα.
Πρέπει να 'ρθεις σήμερα.
Όχι.
Γιατί;
Τι εννοείς γιατί;
Πάμε. Περπάτημα.
Τώρα δώσε πάσα.
Δώσε πάσα.
Έκανες όπισθεν.
Μη σταματήσεις την μπάλα.
Πριν γυρίσεις στο Ηνωμένο Βασίλειο,
θέλω να τα βρεις με τον αδερφό σου.
Είναι μικρός και πρέπει να τα βρεις μαζί του.
Μικρός; Για όνομα του Θεού, είναι 12.
Ξεκίνα να του μιλάς γιατί θα πάω μέσα.
Έχω κάτι να κάνω. Πάω μέσα.
Σ' αυτό το στάδιο βρίσκεσαι τώρα.
- Θα το ξεπεράσεις μεγαλώνοντας. - Θα το ελέγχεις.
Συμβαίνει αυτό στους εφήβους.
Όταν μπεις στην εφηβεία,
πού και πού εκνευρίζεσαι χωρίς λόγο.
Όχι, θέλω ψυχολόγο και δεν βρίσκω κανέναν εδώ.
- Τι θέλεις; - Ψυχολόγο.
- Τι είναι αυτό; - Σε βοηθάει με τα προβλήματά σου.
- Δεν μπορώ να σε βοηθήσω εγώ; - Όχι.
Τόνι...
Θα μιλήσω στον προφήτη μου.
Δεν τον θέλω.
- Τον χρειάζεσαι. - Ψυχολόγο χρειάζομαι.
- Τον χρειάζεσαι. - Όχι!
Ο Θεός κάνει τα πάντα.
Θέλω ψυχολόγο κι όχι προφήτη, ευχαριστώ.
- Κοίτα με και μην κουνιέσαι. Τόνι! - Κουνιέμαι όταν εκνευρίζομαι.
- Άκου, όλη η προσοχή είναι πάνω σου. - Ναι.
Ξέρεις ότι αυτό που λες μ' ανησυχεί.
Κι εμένα με ανησυχεί.
- Τόνι, ηρέμησε. - Γιατί δεν με βοηθάς;
- Προσπαθώ... Όχι! - Με συγχωρείς, ηρέμησε.
Αυτός ο θυμός που έχεις μέσα σου είναι κακός. Είναι πολύ κακός.
Είναι κακός αν δεν μπορώ να τον ελέγξω μόνος μου.
Προσπαθούμε να σε βάλουμε σε μια τάξη. Προσπαθείς να...
Κι εγώ προσπαθώ να με βάλω σε μια τάξη.
Σταματήστε να επαναλαμβάνετε ξανά και ξανά...
αυτά που έχω ήδη πει.
Όχι, Τόνι...
- Όχι. - Έλα. Είναι η μαμά σου.
Εγώ είμαι, όλα καλά.
Τώρα με κάνεις κι εμένα να κλαίω. Όλα καλά.
Όλα καλά.
- Άντονι. - Ναι, δεσποινίς Μακάμις.
- Κίαν. - Ναι, δεσποινίς Μακάμις.
Μάρσαλ. Μόλι.
Πώς θα το λύσουμε αυτό;
Ξέρω πως, για μερικούς από σας,
συμμετέχετε πρώτη φορά σε παράσταση για το Έλμουρστ.
Θα το κάνουμε μια φορά συνεχόμενα μέχρι να γίνει σωστά.
Είναι πολύ σημαντική παράσταση.
Γι' αυτό είστε εδώ.
Αναμείνατε, μαθητές της 8ης χρονιάς! Έτοιμοι;
Πλήρης έκφραση στο πίσω μέρος του θεάτρου.
Ψηλά το βλέμμα.
Ωραία. Μπράβο.
Το μάτι μου πιθανόν να βάλει τέλος στην καριέρα μου.
Δεν μάθατε μια νέα δεξιότητα για την παράσταση στο τέλος της χρονιάς;
Τη συνεργασία μεταξύ παρτενέρ και την ομαδικότητα.
Τι θα λέγατε ότι είναι το πιο σημαντικό...
στη συνεργασία με παρτενέρ;
Να τον ακούς και να προσαρμόζεσαι σ' αυτά που θέλει.
Μ' αρέσει αυτό. Άρα, επικοινωνία.
Να είμαστε κι οι δύο χαρούμενοι μ' ό,τι κάνουμε.
Μ' αρέσει αυτό, ναι. Να είστε χαρούμενοι.
Πρέπει να συμμετέχουν τα πόδια και τα δάχτυλα. Σκληρή δουλειά.
Κάτω στο ένα μέτρημα, μπροστά τα χέρια. Υπέροχα.
Έτσι. Λες "Δείτε την όμορφη δουλειά μου".
Η παράσταση στο τέλος της χρονιάς είναι γιορτή για τη δουλειά που ρίξατε.
Να 'στε περήφανοι για ό,τι κάνατε.
Πέντε, έξι, επτά, οκτώ, παρουσιαστείτε!
Περισσότερη έμφαση χρειάζεται! Ναι!
Όχι κι άσχημα. Όχι τέλειο, αλλά όχι κι άσχημα.
Ετοιμαστείτε!
Πάνω!
Ναι. Και ένα, δύο...
Relevé. Και...
Ερχόμουν με το ποδήλατο εδώ και πήγαινα μέχρι το σχολείο.
Είναι ήσυχα εδώ.
- Ναι, ωραία δεν είναι; - Ναι.
Μ' αρέσουν τα ήσυχα μέρη.
Όχι. Πικάσο!
Χρόνια πολλά, Άντονι!
Χρόνια σου πολλά!
Ζήτω!
Έλα, φύσα τα κεριά.
Κάνε μια ευχή.
Τι κάνεις;
Χνουδωτά αυτιά που πετάνε.
- Είναι σαν φτερά. - Ναι.
- Να βάλεις τις σταγόνες σου. - Ναι.
- Να το κάνουμε τώρα; - Ναι.
Εντάξει.
Είναι η πρώτη φορά που κάνεις...
- μια μεγαλύτερη παραγωγή; - Ναι.
Επικρατεί ένας πανικός, αλλά πρέπει να 'σαι ήρεμος,
γιατί πρέπει να χορέψεις.
- Εντάξει; - Ναι.
Όταν παίρνεις τη θέση σου, ζαλίζεσαι μερικές φορές;
- Ναι. - Ναι.
Τι κάνεις για να το κάνεις πιο εύκολο για σένα;
Έχεις κάποια τεχνική που χρησιμοποιείς;
- Όχι, δεν θα το 'λεγα. - Εντάξει.
Πέντε, έξι, επτά κι οκτώ.
- Πρέπει να είναι δυνατό, έτσι; - Ναι.
Ναι, εντάξει.
Και μετά έρχονται τα κορίτσια και τα σηκώνουμε.
Έχεις καταλάβει τι κάνουμε;
Μπορείς να δεις καθαρά τη μέση της;
- Ναι. - Εντάξει.
Δυνατή μέση. Δυνατοί μηροί.
Ξεκινάς και προσποίηση.
Και πάνω.
- Μπορείς να δεις το τελευταίο άτομο; - Ναι.
- Μπορείς; - Ναι.
Άρα το έχεις υπόψιν σου και χρησιμοποιείς το αριστερό σου μάτι για να βλέπεις.
Κάνουμε στην άκρη, κάνουμε υπόκλιση, κρατάμε χέρια και προχωράμε.
- Ναι, αλλά έχεις στήριξη εκεί. - Ναι.
Άρα δεν υπάρχει θέμα.
- Όχι. - Όχι.
Έχεις βρει τρόπους για τα πάντα, έτσι;
Αυτό συμβαίνει επειδή είσαι έξυπνος.
Και θα το κάνεις μονομιάς και θα νιώσεις την ευθυγράμμιση.
Έτσι. Τρία.
Το έκανες επειδή ήσουν συγκεντρωμένος, σωστά;
Ναι. Ώμοι.
Τέλος.
- Για να δω. - Δεν θες να δεις.
Θέλω να το δω.
- Όχι, μη. - Μια χαρά είσαι.
- Όχι, δεν είμαι. Δηλαδή... - Είσαι.
Βασικά ούτε τον εαυτό μου δεν μπορώ να δω...
Είναι μεγάλο, έτσι;
- Δείχνει μεγάλο το μάτι μου. - Άνοιξε το μάτι σου.
Όχι, μόνο το μάτι.
- Μ' αρέσει. - Μπα.
Πιστεύεις ότι θα επηρεάσει την καριέρα σου στον χορό;
Ή δεν σ' ανησυχεί;
Ναι, μ' ανησυχεί.
Αλλά αν συνεχίσεις τη σκληρή δουλειά,
ίσως δεν φύγει εντελώς, αλλά πιθανόν...
να σε βοηθήσει να κάνεις πιρουέτες.
Έκανα εξάσκηση στις στροφές με τα μάτια μου κλειστά.
Ήταν καλό,
- προσπάθησέ το. - Ήταν καλό.
Ακόμα κι αν δεν θα μπορώ να βλέπω,
γνωρίζω το μπροστά, το πίσω και τις πλευρές.
- Ναι, μια χαρά θα 'ναι. - Ναι.
Ναι.
Ρωτάω τον εαυτό μου αν θα γίνω πολύ καλός στον χορό.
Και μερικές φορές δεν νομίζω ότι έχω αυτό που χρειάζεται.
Όλες οι φορές που δέχτηκα εκφοβισμό...
Όμως τότε δεν τα παράτησα,
άρα γιατί να τα παρατήσω τώρα;
Έχεις άγχος;
- Είμαι ενθουσιασμένος για την παράσταση. - Ναι;
Πότε θα 'ρθουν οι δικοί σου;
Θα έρθουν αργότερα νομίζω.
Μερικές φορές κλείνω τα μάτια μου και με φαντάζομαι σε μια μεγάλη σκηνή...
Τα πήγες πολύ καλά στην παράσταση του καλοκαιριού.
Ανέβηκε η αδρεναλίνη σου;
Να θυμάσαι, είναι ένα στιγμιότυπο.
Εκεί δείχνεις όλα όσα κατάφερες όλη τη χρονιά.
Πιστεύω ότι βελτίωσες την ευθυγράμμιση του σώματος,
και επίσης λατρεύεις να κινείσαι.
Το παρατήρησα την πρώτη φορά που ήρθες,
ότι λατρεύεις να κινείσαι και να χορεύεις.
Είναι μεγάλο το άλμα απ' την 8η χρονιά στην 9η.
Δεν είναι μόνο τα βήματα που δυσκολεύουν, αλλά και η ένταση.
Επίσης είναι και η προσδοκία και οι προϋποθέσεις, εντάξει;
Πιστεύω ότι ίσως θα μπορούσες να πιεστείς λίγο περισσότερο, εντάξει;
Αλλά θα πρέπει να διατηρήσεις την ψυχραιμία σου.
Ίσως λόγω αυτού που σου συνέβη στο παρελθόν,
υπάρχει αυτό το κομμάτι του πανικού, αυτή η μικρή ταραχή, εντάξει;
Να θυμάσαι ότι είσαι σ' ένα ασφαλές περιβάλλον.
Αυτό δεν σου είχα πει τότε;
Είσαι ασφαλής εδώ, δεν πρόκειται να πάθεις τίποτα.
- Τα λέμε στην 9η χρονιά. - Τα λέμε.
Είσαι εντάξει;
Είσαι καλά;
Θα μου στέλνεις μηνύματα;
Όχι τα μεσάνυχτα, όμως.
- Όχι. - Αυτό κάνεις συνήθως.
Επειδή είμαι πάντα ξύπνιος τα μεσάνυχτα.
Ναι.
- Ο κύκλος. - Άβολο.
- Δεν πάει... - Κοίτα.
- Εντάξει. - Ευχαριστώ.
Ναι.
Θα μου λείψεις, Άντονι.
Κι εμένα θα μου λείψεις, Σαμ.
Οκτώ εβδομάδες, τέλεια.
- Οκτώ εβδομάδες. - Ναι.
Τα λέμε, Σαμ. Τα λέμε σε οκτώ εβδομάδες.
Οκτώ εβδομάδες.
Αυτά παθαίνεις.
- Γεια. - Γεια, Άντονι.
Γεια.
Καλό ταξίδι.
Δώσε χαιρετίσματα στον Πικάσο.
- Ποιον; - Τον Πικάσο.
Θα δώσω.
Ναι.
Αν κινείσαι σαν...
Ο χορός είναι ένας τρόπος να πεις την ιστορία σου, να πεις πώς νιώθεις.
Μερικές φορές εκφράζω χαρά.
Άλλες φορές εκφράζω πόνο.
Είναι σαν να διώχνω τον θυμό...
και τη στενοχώρια από μέσα μου.
- Σε πονάει; - Ναι, λίγο.
- Αλήθεια; Συγγνώμη. - Ναι.
Συγγνώμη. Είσαι μωρό;
Όχι, αυτές με πονάνε.
- Είναι σφιχτό; - Λιγάκι.
Λιγάκι.
Πώς έμαθες να μιλάς αυτού του είδους τα αγγλικά;
Απλώς ξέρω πώς να το κάνω, ξέρω πώς να τα μιλάω...
κανονικά.
Ξέρεις ακόμα να μιλάς Ίγκμπο;
Ποτέ δεν ήξερα να μιλάω Ίγκμπο.
Δεν ντρέπεσαι;
- Συγγνώμη, ποτέ δεν έμαθα. - Δεν κατάγεσαι απ' τους Ίγκμπο;
- Θα σου μάθω. - Όχι.
Από δω και πέρα, θα σου μιλάω στα Ίγκμπο.
- Αλλά τα καταλαβαίνεις, σωστά; - Ναι.
Δεν ξέρω ακριβώς πού είναι το σπίτι μου τώρα.
- Έχεις ξανάρθει εδώ; - Όχι.
Έχω έρθει εδώ να παίξω ποδόσφαιρο μερικές φορές.
Κυρίως τα πρωινά του Σαββάτου.
Θα έλεγα ότι το σπίτι είναι ένα μέρος που νιώθεις ότι ανήκεις...
και που νιώθεις γαλήνια.
Αλλά δεν θα ονόμαζα σπίτι κάπου χωρίς την οικογένειά μου.
Πότε θα πάτε ξανά στο σχολείο;
Τη Δευτέρα, την επόμενη βδομάδα.
- Είσαι καλός στα μαθηματικά; - Ναι.
- Δεν είσαι καλός. - Είμαι καλός, αλλά όχι τόσο.
- Πώς τα πας με τους βαθμούς σου; - Πολύ καλά.
Ναι.
Έμαθα ότι πήρες μηδέν στο διαγώνισμα.
Μπορείς να πηδήξεις από εδώ;
Αν μου κάνεις αυτήν την ερώτηση, θα σε σκοτώσω.
Θεέ μου, κάν' τον τον επαγγελματία χορευτή μπαλέτου...
που πάντα ονειρεύοταν.
Σε παρακαλώ, βοήθα τον να εκπληρώσει τα όνειρά του στ' όνομα του Ιησού.
Ο ΑΝΤΟΝΙ ΣΥΝΕΧΙΖΕΙ ΝΑ ΣΠΟΥΔΑΖΕΙ ΣΤΗ ΣΧΟΛΗ ΜΠΑΛΕΤΟΥ ΕΛΜΟΥΡΣΤ
ΜΕ ΤΟ ΟΝΕΙΡΟ ΝΑ ΓΙΝΕΙ ΠΡΩΤΟΣ ΧΟΡΕΥΤΗΣ ΜΠΑΛΕΤΟΥ.
Υποτιτλισμός: Θάλεια Χαλκιαδάκη